Diari Oficial de la Generalitat Valenciana


Sumari del DOGV 2733, del 23-04-1996 (1996/837989)

ORDRE de 12 d'abril de 1996, de la Conselleria de Cultura, Educació i Ciència, per la qual es convoca concurs públic per a la concessió de tres beques de formació i perfeccionament per a restauradors, que es duran a terme al museu Sant Pius V de València.
---------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/04/12/(2)/dof/vci/html**

### Dades del document

Número de DOGV
:   2733

Data del DOGV
:   23-04-1996

Secció del DOGV
:   DISPOSICIONS GENERALS

Número del document
:   1996/837989


Data del document
:   12-04-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 12 d'abril de 1996, de la Conselleria de Cultura, Educació i Ciència, per la qual es convoca concurs públic per a la concessió de tres beques de formació i perfeccionament per a restauradors, que es duran a terme al museu Sant Pius V de València.   
La Conselleria de Cultura, Educació i Ciència porta a cap unes campanyes de formació i perfeccionament de restauradors orientades, també, a aconseguir un increment de la labor conservadora dels valuosos fons artístics del museu Sant Pius V, aprofitant racionalment el temps que necessàriament no estiguen exposats al públic, i coincidint amb el projecte de reforma i ampliació de l'edifici que els conté.  
La conservació d'aquests fons museístics, fins en les tasques més senzilles de manteniment i consolidació, requereixen uns coneixements tècnics especialitzats i la comprovació d'una experiència en treballs semblants ja realitzats. Per aquest motiu, a l'efecte de seleccionar el tècnic més adequat per a un millor aprofitament dels seus coneixements i de l'experiència i formació que puga rebre al museu, fent ús de les facultats que em confereix la Llei 5/1983, de 30 de desembre, de Govern Valencià,  
ORDENE  
Primer  
Es convoca concurs públic per a la concessió de tres beques de formació i perfeccionament per a restauradors, que es realitzaran al museu Sant Pius V de València, i s'aproven les bases per les quals es regeix aquesta convocatòria i els models d'instància, inclosos com a annexos I, II i III d'aquesta ordre.  
Segon  
L'import total d'aquestes beques és de tres milions dues-centes mil (3.200.000) pessetes, pagadores a càrrec de la partida pressupostària 30.37.525.01.7, codi de línia 4.04, del pressupost de la Generalitat Valenciana per a 1996.  
DISPOSICIONS FINALS  
Primera  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
Segona  
Contra aquesta ordre, que posa fi a la via administrativa, podrà interposar-se recurs contenciós administratiu, d'acord amb el que disposa l'article 58 de la Llei Reguladora de la Jurisdicció Contenciosa Administrativa de 27 de desembre de 1956, dins el termini de dos mesos comptadors des del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, comunicant-ho prèviament a la Conselleria de Cultura, Educació i Ciència, de conformitat amb el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 12 d'abril de 1996.  
El conseller de Cultura, Educació i Ciència,  
FERNANDO VILLALONGA CAMPOS  
ANNEX I  
Bases per a la concessió de tres beques de formació i perfeccionament per a restauradors, que es realitzaran al museu Sant Pius V de València.  
Primera. Objecte  
Las beques s'atorguen a fi de facilitar als professionals de la restauració que complisquen els requisits indicats més avall l'aprenentatge de noves tècniques i criteris, així com de donar-los la possibilitat de participar amb els equips tècnics del museu en la conservació i restauració de les obres que custodien al museu Sant Pius V.  
Segona. Modalitats i dotació econòmica  
1) Es convoquen tres beques que es distribuiran de la següent forma:  
a) Una beca per a restauradors de daurat.  
b) Dues beques per a restauradors de pintura sobre llenç i taula.  
Cada participant podrà optar per una sola modalitat.  
2) La dotació de les beques serà:  
- De dos milions quatre-centes mil (2.400.000) pessetes per a les beques de restauradors de pintura sobre llenç i taula, que es pagaran en vuit mensualitats de cent cinquanta mil pessetes cada una, a partir de la concessió i amb el lliurament previ d'un certificat d'aprofitament expedit pel director del museu.  
- De vuit-centes mil (800.000) pessetes per a la beca de restaurador de daurats, que es pagarà en vuit mensualitats de cent mil pessetes cada una, a partir de la concessió i amb el lliurament previ d'un certificat d'aprofitament expedit pel director del museu.  
Tercera. Requisits dels aspirants  
Las beques objecte d'aquesta convocatòria s'adjudicaran mitjançant concurs entre els diversos aspirants que complisquen els requisits següents i els acrediten documentalment:  
1) Tenir la nacionalitat espanyola i residir en l'àmbit de la Comunitat Valenciana.  
2) Els aspirants a les beques de formació i perfeccionament per a restauradors, que es realitzaran al museu de Sant Pius V de València, hauran de ser segons la modalitat en què participen:  
a) Llicenciats en Belles Arts i haver cursat assignatures de restauració, o diplomats en Arts Aplicades, especialitat de daurat i policromia, per l'Escola d'Arts Aplicades i Oficis Artístics, i tenir experiència en el camp de la restauració de daurats.  
b) Llicenciats en Belles Arts i haver cursat assignatures de restauració, o tenir el títol de Diplomat en Restauració per l'Escola Superior de Conservació i Restauració de Béns Culturals, i tenir experiència en el camp de la restauració de pintura sobre llenç i taula.  
3) No haver accedit amb anterioritat a aquest tipus de beca al museu Sant Pius V de València.  
Quarta. Sol·licituds  
1) Les sol·licituds, que es formalitzaran segons el model de l'annex II o III d'acord amb la modalitat a la qual s'opte, podran presentar-se en el termini de quinze dies a partir de l'endemà de la publicació d'aquesta convocatòria en el Diari Oficial de la Generalitat Valenciana.  
2) Les sol·licituds, dirigides a la Conselleria de Cultura, Educació i Ciència, podran presentar-se en el Registre General d'aquesta conselleria, en les direccions territorials de València, Castelló i Alacant, o en els centres d'informació de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans establerts en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Aquestes sol·licituds hauran d'incloure:  
a) Instància en què figuraran les dades següents: nom i cognoms, DNI, adreça completa, telèfon de contacte, constància de les circumstàncies fixades en la base tercera i l'acceptació de totes les condiciones establertes en aquestes bases, i una relació de la documentació que s'adjunta.  
b) Fotocòpia compulsada de la titulació acadèmica.  
c) Fotocòpia compulsada de l'expedient acadèmic.  
d) Currículum del sol·licitant.  
e) Memòria d'algun treball de restauració de daurats o de pintura sobre llenç i taula, segons la modalitat a què s'opte, realitzat per l'aspirant.  
f) Els treballs adduïts en el currículum es documentaran a través d'un certificat del propietari o de l'empresa per als quals s'haja treballat.  
g) Les sol·licituds o beques que s'hagen sol·licitat o que hagen estat atorgades per altres administracions, ens públics o privats.  
h) Si la sol·licitud no compleix totes les dades exigides o falta documentació acreditativa, es requerirà l'interessat perquè en el termini de deu dies corregisca la falta o aporte els documents preceptius, amb la indicació que si no ho fa, es considerarà que ha desistit de la petició, i aquesta s'arxivarà sense més tràmit.  
Cinquena. Mèrits i proves pràctiques avaluables en el concurs  
Les condicions de mèrits, que hauran de presentar-se degudament justificades, les proves pràctiques avaluables per la comissió qualificadora i les puntuacions a atorgar són les següents:  
1) Mèrits avaluables:  
a) Per a la beca de restauradors de daurats: altres títols (doctorat); expedient acadèmic (matrícules); cursos específics de restauració de daurats (40 o més hores); altres beques de restauració de daurats; experiència en restauració artística; experiència en restauració de daurats; ponències i comunicacions en congressos sobre restauració; publicacions sobre restauració que puguen al·legar-se documentalment, es valoraran de 0 a 6 punts. Aquest apartat de mèrits serà eliminatori per als qui no arriben als tres punts.  
b) Per a la beca de restauradors de pintura sobre llenç i taula: altres títols (doctorat); expedient acadèmic (matrícules); cursos específics de restauració de pintura sobre llenç o taula (40 o més hores); altres beques de restauració de pintura; experiència en restauració artística; experiència en restauració de pintura sobre llenç o taula; ponències i comunicacions en congressos sobre restauració; publicacions sobre restauració que puguen al·legar-se documentalment, es valoraran de 0 a 6 punts. Aquest apartat de mèrits serà eliminatori per als qui no arriben als tres punts.  
2) Realització d'una prova teoricopràctica, determinada per la comissió, consistent en un diagnòstic, un projecte de restauració i la seua execució sobre una obra referida a la matèria de la convocatòria, elegida per insaculació, que s'avaluarà entre 0 i 10 punts. Cada una de les tres parts de la prova teoricopràctica serà eliminatòria si la comissió observa inexperiència o perill per a la integritat de l'obra a restaurar.  
Sisena. Resolució de la convocatòria  
Per a la valoració dels mèrits i de les proves que realitzen els sol·licitants es constituirà una comissió qualificadora integrada per:  
- President: la directora general de Museus i Belles Arts.  
- El director del museu Sant Pius V.  
- El cap del Servei de Conservació i Restauració.  
- Un restaurador designat per la Direcció General de Museus i Belles Arts.  
- Actuarà com a secretari, amb veu i sense vot, el tècnic de restauració del Servei de Conservació i Restauració.  
Es faculta la comissió qualificadora per a realitzar, a través dels seus membres o de l'assessorament d'altres tècnics, totes les comprovacions necessàries per a qualificar millor els mèrits adduïts i els treballs o proves que s'efectuen, i fer un seguiment periòdic del treball realitzat durant la beca. La comissió podrà tenir tants assessors com considere convenient.  
Finalitzada la valoració dels mèrits i les proves avaluables corresponents a cada expedient, la comissió qualificadora elevarà l'acta del concurs amb la proposta d'adjudicació a la Direcció General de Museus i Belles Arts, perquè la directora general adjudique les beques per a restauradors de daurat i per a restauradors de pintura sobre llenç o taula.  
Si en el termini de tres mesos comptats des del dia que finalitza el termini de presentació de sol·licituds no s'aprova la resolució corresponent a aquesta convocatòria, es considerarà que totes les peticions presentades queden desestimades.  
Així mateix, la comissió qualificadora podrà formular proposta en el sentit que siga declarada no adjudicada si, segons el seu parer, no hi ha concursants amb mèrits suficients per a merèixer l'adjudicació o no han superat les proves pràctiques.  
Setena. Incompatibilitat de la beca  
La beca serà incompatible amb la realització de treballs o estudis que dificulten el compliment de la finalitat proposta i/o la possessió d'altres beques o ajudes semblants.  
Vuitena. Obligacions del becari  
Tindrà la consideració de beneficiari de la beca el destinatari dels fons públics que haja de realitzar l'activitat que ha fonamentat l'atorgament o que es trobe en la situació que en legitima la concessió.  
Les obligacions del becari o beneficiari consistiran en:  
a) L'ampliació i el perfeccionament dels seus coneixements en la matèria, mitjançant la col·laboració amb el personal tècnic del museu en els treballs específics que la direcció del centre li encomane; per aquest motiu haurà de romandre als locals del centre, i realitzar l'horari que establisca la Direcció General de Museus i Belles Arts.  
b) La submissió a les actuacions de control financer que corresponen a la Intervenció General, en relació amb la beca concedida.  
c) Comunicar a l'entitat concedent l'obtenció d'altres beques, subvencions o ajudes per a la mateixa finalitat, procedents de qualssevol administracions o ens públics.  
d) Acreditar en el termini màxim de deu dies, comptats des de l'endemà de la notificació de la concessió, que es troben al corrent de les seues obligacions tributàries i davant la Seguretat Social, d'acord amb el que estableix l'Ordre de 7 de gener de 1991 de la Conselleria d'Economia i Hisenda (DOGV 05.02.91), referida als dotze mesos anteriors a la data de sol·licitud de la beca.  
Novena. Resultats científics  
Els resultats científics derivats dels treballs que el becari realitze quedaran en propietat de la Conselleria de Cultura, Educació i Ciència, i no podran ser utilizats pel becari sense l'autorització corresponent.  
Deu. Pròrroga  
Una vegada finalitzat el període de treball, i d'acord amb el rendiment del becari, el director del museu Sant Pius V elaborarà un informe sobre l'aprofitament de la beca i l'interès de prorrogar-la, que serà comprovat i valorat per la Comissió Qualificadora, la qual assumint-lo, elevarà proposta a la directora general de Museus i Belles Arts, que resoldrà la pròrroga de la beca, per delegació del conseller de Cultura, Educació i Ciència, fins un total de divuit mesos des de la concessió, condicionada a l'existència de crèdit pressupostari, i sobre la dotació d'aquesta.  
Onze. Naturalesa de les beques  
Aquestes beques són de formació i perfeccionament de coneixements juntament amb els tècnics especialistes del museu Sant Pius V.  
El fet d'haver accedit a una beca no estableix cap tipus de relació laboral amb la Conselleria de Cultura, Educació i Ciència, ni amb el museu Sant Pius V, ni suposa cap compromís per a la incorporació posterior del becari a la plantilla d'aquest centre.  
Dotze. Contravencions i disposicions subsegüents.  
La Conselleria de Cultura, Educació i Ciència podrà deixar sense efecte, a proposta de la comissió qualificadora, qualsevol de les beques concedides, després de l'audiència prèvia amb l'interessat, quan el beneficiari incórrega en alguna de les següents causes:  
a) No realitzar l'activitat que motiva la concessió.  
b) Deixar de complir els requisits exigits.  
c) Incomplir, sense causa que ho justifique, les condiciones establertes en aquesta convocatòria.  
Tretze  
Tota alteració de les condicions tingudes en compte per a la concessió de les beques i, en tot cas, l'obtenció concurrent de beques, subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
Catorze  
Serà procedent el reintegrament de les quantitats percebudes i l'exigència de l'interès de demora des del moment del pagament de la beca en els casos següents:  
a) Obtenir la beca sense posseir les condiciones requerides.  
b) Incompliment de la finalitat per a la qual ha sigut concedida la beca.  
c) Incompliment de les condiciones imposades al beneficiari amb motiu de la concessió de la beca.  
ANNEX II  
Sol·licitud de participació en el concurs públic per a la concessió d'una beca de formació i perfeccionament per a restauradors de daurats, que es realitzarà al museu Sant Pius V de València.  
1. Dades del sol·licitant  
Nom i cognoms ...  
Adreça ...  
Localitat ... Codi postal ... Telèfon ...  
NIF ...  
En representació de ...  
2. Requisits que compleix el sol·licitant i acredita documentalment  
- Posseir la nacionalitat espanyola  
- Residir en l'àmbit de la Comunitat Valenciana  
- Titulat Superior en ..., per la universitat ...  
- Diplomat en Arts Aplicades, especialitat d ... per l'Escola d'Arts Aplicades i Oficis Artístics d ...  
- Posseir experiència en el camp de la restauració de daurats, de la qual s'adjunta el corresponent certificat.  
- No haver obtingut amb anterioritat aquest tipus de beques al museu Sant Pius V de València.  
3. Acceptació de les bases de la convocatòria  
El sol·licitant coneix les bases d'aquesta convocatòria de concurs públic per a la concessió d'una beca de formació i perfeccionament per a restauradors, que es realitzarà al museu Sant Pius V de València, i accepta totes les condicions establertes.  
4. Mèrits avaluables que concorren en el sol·licitant, dels quals adjunta justificació adequada  
- Altres títols (doctorat).  
- Expedient acadèmic (matrícules).  
- Cursos específics de restauració de daurats (40 o més hores).  
- Altres beques de restauració de daurats.  
- Experiència en restauració de daurats.  
- Experiència en restauració artística.  
- Ponències i comunicacions en congressos sobre restauració.  
- Publicacions sobre restauració.  
5. Documentació que s'adjunta  
- Fotocòpia compulsada de la titulació acadèmica.  
- Fotocòpia compulsada de l'expedient acadèmic.  
- Currículum del sol·licitant.  
- Memòria d'algun treball de restauració de daurats realitzat per l'aspirant.  
- Els treballs adduïts en el currículum es documentaran mitjançant un certificat del propietari o de l'empresa per als quals s'haja treballat.  
- Les sol·licituds o beques que haja sol·licitat o que li hagen estat atorgades per altres administracions i ens públics o privats.  
6. Petició  
Sol·licita ser admès al concurs públic per a la concessió d'una beca de formació i perfeccionament per a restauradors de daurats, que es realitzarà al museu Sant Pius V de València.  
..., ... d ... de 1996  
(firma)  
CONSELLERIA DE CULTURA, EDUCACIó I CIèNCIA DE LA GENERALITAT VALENCIANA  
ANNEX III  
Sol·licitud de participació en el concurs públic per a la concessió de dues beques de formació i perfeccionament per a restauradors de pintura sobre llenç i taula, a realitzar al museu Sant Pius V de València  
1. Dades del sol·licitant  
Nom i cognoms ...  
Adreça ...  
Localitat ... Codi postal ... Telèfon ...  
NIF ...  
En representació de ...  
2. Requisits que compleix el sol·licitant i acredita documentalment  
- Posseir la nacionalitat espanyola  
- Residir en l'àmbit de la Comunitat Valenciana  
- Titulat superior en ..., per la Universitat ...  
- Diplomat en restauració per l'Escola Superior de Conservació i Restauració de Béns Culturals de ...  
- Posseir experiència en el camp de la restauració de pintura sobre llenç i taula, de la qual s'adjunta el corresponent certificat.  
- No haver obtingut amb anterioritat aquest tipus de beca en el museu Sant Pius V de València  
3. Acceptació de les bases de la convocatòria  
El sol·licitant coneix les bases d'aquesta convocatòria de concurs públic per a la concessió de dues beques de formació i perfeccionament per a restauradors de pintura sobre llenç i taula, que es realitzaran al museu Sant Pius V de València, i accepta totes les condicions establertes.  
4. Mèrits avaluables que concorren en el sol·licitant dels quals adjunta justificació adequada  
- Altres títols (doctorat)  
- Expedient acadèmic (matrícules)  
- Cursos específics de restauració de pintura sobre llenç i taula (40 o més hores)  
- Altres beques de restauració de pintura  
- Experiència en restauració artística  
- Experiència en restauració de pintura sobre llenç i taula  
- Ponències i comunicacions en congressos sobre restauració  
- Publicacions sobre restauració  
5. Documentació que s'adjunta  
- Fotocòpia compulsada de la titulació acadèmica.  
- Fotocòpia compulsada de l'expedient acadèmic.  
- Currículum del sol·licitant.  
- Memòria d'algun treball de restauració de pintura sobre llenç o taula realitzat per l'aspirant.  
- Els treballs adduïts en el currículum es documentaran mitjançant un certificat del propietari o de l'empresa per als quals s'haja treballat.  
- Les sol·licituds o beques que haja sol·licitat o que li hagen sigut atorgades per altres administracions i ens públics o privats.  
6. Petició  
Sol·licita ser admès al concurs públic per a la concessió de dues beques de formació i perfeccionament per a restauradors de pintura sobre llenç o taula, que es realitzaran al museu Sant Pius V de València.  
..., a ... d ... de 1996  
(firma)  
CONSELLERIA DE CULTURA, EDUCACIó I CIèNCIA


Còpia Permalink ELI